**ΔΕΛΤΙΟ ΤΥΠΟΥ**

**1ο ΑΝΑΠΤΥΞΙΑΚΟ ΣΥΝΕΔΡΙΟ ΕΠΙΜΕΛΗΤΗΡΙΟΥ ΧΑΛΚΙΔΙΚΗΣ**

Ενότητα Υποδομές - Δίκτυα

Η πρώτη μέρα του 1ου Αναπτυξιακού Συνεδρίου Επιμελητηρίου Χαλκιδικής έφτασε στο τέλος της, κλείνοντας με την θεματική «Υποδομές και Δίκτυα».

Την εναρκτήρια εισήγηση ανέλαβε ο Υφυπουργός Υγείας, **Βαρτζόπουλος Δημήτριος**, τοποθετώντας άμεσα στο κέντρο της συζήτησης την βελτίωση του εισοδήματος των Ελλήνων πολιτών μέσα από στοχευμένες δράσεις του Υπουργείου Υγείας. Επισήμανε χαρακτηριστικά πως το εισόδημα των πολιτών στην Ελλάδα είναι από τα χαμηλότερα στην ΕυρωπαΪκή Ένωση, γεγονός που οφείλεται σε μεγάλο βαθμό στο γεγονός ότι υποχρεούνται σε τρεις κατηγορίες δαπανών, που στην Κεντρική και Βόρεια Ευρώπη καλύπτονται από κοινοτικά ταμεία ή το κράτος: Φροντιστήρια, ΙΕΚ και ξένες γλώσσες, ιδιωτικές δαπάνες υγείας και ιδιωτικές δαπάνες ανάπηρων παιδιών και ηλικιωμένων. «*Το νέο νομοθετικό πλαίσιο θα επιτρέψει τη συντονισμένη κάλυψη των αναγκών των ολικών αναπήρων, ώστε οι μεταβιβαστικές πληρωμές να έχουν πολλαπλασιαστική επίπτωση στη μείωση της ιδιωτικής δαπάνης*», επισήμανε μεταξύ άλλων.

Τη σκυτάλη πήρε ο **Μπίλλιας** **Πάρις**, Αντιπεριφερειάρχης Υποδομών & Δικτύων Περιφέρειας Κεντρικής Μακεδονίας, εστιάζοντας σε σημαντικά θέματα υποδομών της Χαλκιδικής, όπως τα οδικά δίκτυα, η διατήρηση και βελτιστοποίηση υφιστάμενων δικτύων (άξονας Θεσσαλονίκης-Μουδανιών, δίκτυο Πολύγυρος-Νικήτη) καθώς και στη δημιουργία νέων προς διευκόλυνση της κυκλοφορίας (Πυλαία - Aεροδρόμιο Μακεδονία - σύνδεση με Πολύγυρο/Γαλάτιστα). Προτείνοντας πρωτοβουλίες και στρατηγικές, δεν παρέλειψε να τονίσει πως «*Η ανάπτυξη πρέπει να έχει όρια, διαφορετικά η Χαλκιδική θα χάσει το συγκριτικό πλεονέκτημά της*».

Το επόμενο σκέλος της θεματικής πλαισιώθηκε από τον **Πασαλή Γιώργο**, Πρόεδρο της Αναπτυξιακής Χαλκιδικής Α.Ε. (ΑΝ.ΕΤ.ΧΑ.). Στην τοποθέτησή του αναφέρθηκε στην ίδρυση του αναπτυξιακού οργανισμού, που προεδρεύει από το 2021, ο οποίος στοχεύει στη δημιουργία εναλλακτικών πηγών απασχόλησης και εισοδήματος. Κεντρικοί άξονες δράσης αποτελούν – μεταξύ άλλων - η βελτιστοποίηση της ποιότητας ζωής των πολιτών, η αειφόρος ανάπτυξη αλιευτικών περιοχών, η υλοποίηση ευρωπαϊκών προγραμμάτων και η εν γένει στήριξη της επιχειρηματικότητας του τόπου.

Το Τεχνικό Επιμελητήριο Ελλάδος - Νομός Χαλκιδικής εκπροσώπησε με την παρουσία του ο Πρόεδρος, **Χλιούμης Ανδρέας**, κάνοντας μια ολιστική αναφορά στις υποδομές και στις δυσκολίες, που αντιμετωπίζει συνολικά η Χαλκιδική. Αναφερόμενος σε θέματα, όπως τα λύματα, το υδάτινο, οδικό και ηλεκτρικό δίκτυο και η στελέχωση των μονάδων υγείας, τέθηκαν οι άξονες για την εκπόνηση στρατηγικών βελτίωσης της καθημερινότητας των πολιτών της Χαλκιδικής.

Προεδρεύων της ενότητας ήταν ο **Χρίστος Βλαχοκώστας**, Αναπληρωτής Καθηγητής - Τμήμα Μηχανολόγων Μηχανικών, της Πολυτεχνικής Σχολής ΑΠΘ.

Περισσότερες πληροφορίες για το συνέδριο: [https://develop-halkidiki.gr/](https://develop-halkidiki.gr/?fbclid=IwAR1PEjKtV-hZDefexjqTh8CkMgHmmSfyIM5Lj7aESvG2Xd8h3lWYmLGMWMc" \t "_blank)

[#ΕπιμελητήριοΧαλκιδικής](https://www.facebook.com/hashtag/επιμελητήριοχαλκιδικής?__eep__=6&__cft__%5B0%5D=AZVN4_4NoI--_CDJkrfxLjIG6h8SHM5WlnK99Am9e4pToSO-vcTFRT10i3x-Q2dfocSIYVGc3vozj_1ME6cGD9_an2FPCQJum9DP22HlTBI_4lOnWScBT0_RX_EhN77PkHDy_D0e7-hV08YVE3FjfdAHqn2yUB8GC85C6rujB5c8XOmdIc8L0LTh0S67FJD-SqQ&__tn__=*NK-R) [#HalkidikiChamber](https://www.facebook.com/hashtag/halkidikichamber?__eep__=6&__cft__%5B0%5D=AZVN4_4NoI--_CDJkrfxLjIG6h8SHM5WlnK99Am9e4pToSO-vcTFRT10i3x-Q2dfocSIYVGc3vozj_1ME6cGD9_an2FPCQJum9DP22HlTBI_4lOnWScBT0_RX_EhN77PkHDy_D0e7-hV08YVE3FjfdAHqn2yUB8GC85C6rujB5c8XOmdIc8L0LTh0S67FJD-SqQ&__tn__=*NK-R) [#halkidikichamber](https://www.facebook.com/hashtag/halkidikichamber?__eep__=6&__cft__%5B0%5D=AZVN4_4NoI--_CDJkrfxLjIG6h8SHM5WlnK99Am9e4pToSO-vcTFRT10i3x-Q2dfocSIYVGc3vozj_1ME6cGD9_an2FPCQJum9DP22HlTBI_4lOnWScBT0_RX_EhN77PkHDy_D0e7-hV08YVE3FjfdAHqn2yUB8GC85C6rujB5c8XOmdIc8L0LTh0S67FJD-SqQ&__tn__=*NK-R) [#develophalkidiki](https://www.facebook.com/hashtag/develophalkidiki?__eep__=6&__cft__%5B0%5D=AZVN4_4NoI--_CDJkrfxLjIG6h8SHM5WlnK99Am9e4pToSO-vcTFRT10i3x-Q2dfocSIYVGc3vozj_1ME6cGD9_an2FPCQJum9DP22HlTBI_4lOnWScBT0_RX_EhN77PkHDy_D0e7-hV08YVE3FjfdAHqn2yUB8GC85C6rujB5c8XOmdIc8L0LTh0S67FJD-SqQ&__tn__=*NK-R)

Επιστημονική Τεκμηρίωση